Fangfrage

Die Fongfroch isch ä Form vunde rhetorisch Froch, wu schun ä umschdriddeni Ohnohm odda Aussach endheld, alla z. B. ä Schuldvamudung,Gregory Bassham, Critical Thinking, 2005, McGraw-Hill, 492 Seiten, 2. Ausgabe,  ISBN: 9780072879599 unn wu so on ä Person gschdelld werd, dasse des bschdedische soll. So ä Froch isch vafänglisch, wailse schun meschlische Ondworde drin hodd odda ausschliesd unn der, wu frochd, domid vasuchd die Person, wu ondworde soll, zuna g'winschde Ondword zu valaide.Ma konn a sache, ä Fongfroch ischä Fall, wuma noig'loggd werre soll.Douglas N. Walton, Informal logic: a handbook for critical argumentation, Cambridge University Press, 1989, ISBN: 0-521-37925-3, 347 Seiten]

 Ziel 
Wonn die Person, wu ondworded, nedd uffbassd, donn konn ihr Ondword z. B. uffzudegge, dasse kä Ohnung hodd, dasse sisch selwa widdaschbrischd, odda dasse efach ebbes falsches sachd. Fongfroche kennen a oigsedzd werre, um ä Person innä Egg zu dränge, indemma uff jedi Ondword imma waida middna naije Fongfroche nochbohrd, was a Druchschluss vunde komblexe Froch heesd.

 Baischbiel 
Froche, wu schun die Ausach, dass ebbes (schun frija) so isch, drin schdeggd.

 „Schlachense aischendlisch imma noch ihr Fraa?“.
 „Sinnse schun imma än Lischna g'wesd, odda fongense jedz erschd o?“

 Geschemiddl 
Baina Fongfroch missen die Bremisse vunde Froch inde Ondword b'hondeld werre, domid die Ondword nedd de Agenda vum Frocheschdella diend. Z. B. uff die Froch „Schlachense aischendlisch imma noch ihr Fraa?“ g'nischd ä „Nä“ nedd, wail des donn heesd, dasse ihr Fraa zwa nemme schlachen, alla awwa frija gschlache hawwen. Die Onword muss de Ohnom vunde Fongfroch ablehne, alla z. B. „Isch hab moi Fraa noch nie gschlache“. Domid werd die Aussach vanoind, wu inde Froch schdeggd.C. Stephen Layman, The Power of Logic, 2. Ausgabe, 2014, 592 Seiten, ISBN: Frances Howard-Snyder, Daniel Howard-Snyder, Ryan Wasserman, The Power of Logic, 4. Ausgabe, 2009, Western Washington University, McGraw Hill Higher Education, ISBN: 978-0-07-340737-1, 672 Seiten

 Gugschd a uff 
 Monibuladivi Präsupposition
 Rhetorischi Frooch
 Suggeschdivfroch
 Gredschefroch

 Websaide 
 Internet Encyclopedia of Philosophy (IEP) - Fallacy of many questions = complex question

 Vawais 

Sachgrubb:Informaler Fehlschluss
Sachgrubb:Rhetorik
Kategorie:Manipulation